Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
9 มิ.ย. 2558

อ่อนตัวมีจังหวะซื้อ ตลาดมีทิศทางขึ้นระยะสั้น ได้แรงซื้อ AOT โดดเด่นกว่าตลาด
ดัชนี SET อยู่ที่ 1,500.08 จุด -8.20 จุด -0.54% ปริมาณซื้อขาย 17,691 ลบ.
แนวรับ:        1495 ,1485        แนวต้าน:       1503 , 1525
 
สรุปทิศทางและแนวโน้มตลาด
ตลาดหุ้นโลกกดดัน SET ปรับลดลงทดสอบแนวรับ 1,495 จุด…ยังให้น้ำหนักกับสัญญาณ “กลับตัว” ตั้งแต่ปลายสัปดาห์ก่อน: แม้การปรับลดลงของตลาดหุ้นทั่วโลก กดดัน SET ตั้งแต่เปิดตลาด แต่ยังไม่หลุดแนวรับสำคัญที่ 1,495 จุด ทำให้เรายังให้น้ำหนักกับสัญญาณ “กลับตัว” ที่เกิดขึ้นตั้งแต่ปลายสัปดาห์ก่อนมากกว่า และคาดว่าตลาดจะเริ่มหาปัจจัยบวกระยะสั้น ไม่ว่าจะเป็น 1) โอกาสที่ กนง.คงดอกเบี้ยในการประชุมพรุ่งนี้ ลดแรงกดดันกลุ่มธนาคารขนาดใหญ่ (KBANK KTB BLA) และค่าเงินบาทที่ทรงตัว – แข็งค่าขึ้น หนุนกระแสเงินทุนไหลกลับ 2) การลงทุนภาครัฐฯ (CK STEC SEAFCO AOT) ที่มีความชัดเจนมากขึ้น โดยคาดว่า ครม.จะมีการพิจารณาโครงการลงทุนรถไฟฟ้า รถไฟรางคู่ รถไฟความเร็วสูง หลายโครงการในช่วง 3Q15 นี้ และ 3) การทำ Window Dressing ปลาย 2Q15 โดยเฉพาะหุ้นกลุ่มธนาคาร (KTB) ที่ปรับลดลงแรงในช่วง 2 เดือนที่ผ่านมากว่า 10% (คิดจาก 31 มี.ค.15) หลังจากกรีซขอซื้อเวลาชำระหนี้ IMF เป็นปลายเดือน มิ.ย.นี้
BLA…”ซื้อ” ความเสี่ยงจากการตั้ง Reserve ลดลง ถ้าดอกเบี้ยผ่านจุดต่ำสุดไปแล้ว: แนะนำ “ซื้อ” BLA ด้วยเป้าหมายพื้นฐาน 65 บาท แม้ราคา BLA อ่อนแอกว่าที่เราคาดการณ์ไว้ในช่วง 2-3 เดือนที่ผ่านมา เนื่องจาก ธปท.ปรับลดดอกเบี้ยลงถึง 0.50% (ครั้งละ 0.25%) ส่งผลให้ BLA มีภาระต้องตั้งสำรองมากกว่าที่คาดการณ์ไว้ อย่างไรก็ดี โอกาสปรับลดดอกเบี้ยที่จำกัดมากขึ้นในการประชุม กนง.วันที่ 10 มิ.ย.นี้ และราคาหุ้นที่ปรับลดลงก่อนหน้า ทำให้เรามองเป็นโอกาส “ซื้อ” BLA คาดการณ์กำไรปี 2015 +93% y-y (แต่มี Downside Risk จากประมาณการเนื่องจากการตั้งสำรองที่มากกว่าคาดใน 1Q15) และคาดการณ์กำไรเติบโตต่อเนื่อง 35% ในปี 2016
 
หุ้นที่น่าสนใจทางเทคนิค
BLA “ซื้อ” ราคาหุ้นมีจังหวะแกว่งฟื้นตัวขึ้นหลังพักตัวไม่หลุดเส้นค่าเฉลี่ยระยะ 3 ปีด้วยรูปแบบ Morning Star สามารถกลับมายืนเหนือเส้นค่าเฉลี่ย 3 เดือนได้ พร้อมปริมาณการซื้อขายสูงขึ้นสนับสนุน เครื่องมือ MACD กลับมาเป็นบวก เป็นจังหวะซื้อเก็งกำไร มีแนวต้านแรกที่บริเวณ 50.00 บาท และถัดไปที่ 52.00 บาท
VTE “ซื้อ” ราคาหุ้นฟื้นตัวกลับมายืนเหนือเส้น Downtrend Line และเส้นค่าเฉลี่ยระยะ 3 เดือน พร้อมปริมาณการซื้อขายสูงโดดเด่น เครื่องมือ DI+ กลับมาตัด DI- ขึ้น ยืนยันการจบรอบพักฐาน มีแนวต้านแรกบริเวณ 3.40 บาท และถัดไปที่ 3.54 บาท 
CWT “ซื้อ” ราคาหุ้นแกว่งตัวขึ้นผ่านเส้น Downtrend Line ขึ้นมาได้อีกครั้ง หลังอยู่ในแนวโน้มขาลงมากว่า 3 เดือน เครื่องมือ MACD กลับมาเป็นบวกวันแรก เป็นจังหวะซื้อเก็งกำไร แนวต้านแรกบริเวณเส้นค่าเฉลี่ย 3 เดือนที่ 4.86 บาท และถัดไปที่ 5.10 บาท
 
Futures แนวรับ         แนวต้าน
SET50       978            986
                965            990
Gold        18800          19000
            1860          19200
Oil        2080           2140
           2040           2180